Marko Mertins
Marko Mertins (igauņu: Markko Märtin; dzimis 1975. gada 10. novembrī) ir bijušais igauņu rallija pilots. No 1997. līdz 2005. gadam braucis WRC seriālā. Kopumā startējis 86 rallijos, piecos no tiem guvis uzvaru (pirmā uzvara bija 2003. gada Akropoles rallijā). Kopumā 18 reizes kāpis uz goda pjedestāla. 2004. gada sezonas kopvērtējumā ierindojies 2. vietā, vēl divas reizes (2003, 2005) bijis piektais. Viņš ir vienīgais Baltijas valstu autorallists, kas guvis šādus panākumus WRC rallijos.